钦定古今图书集成/方舆汇编/职方典/第1123卷 > 《鄂州改建社稷坛记》朱熹
## 钦定古今图书集成/方舆汇编/职方典/第1123卷 > 《鄂州改建社稷坛记》朱熹

淳熙十年春，朝奉郎、知鄂州事新安罗侯愿以书来
曰：“吾州郡祀之坛，始在中军寨。去年秋，通守清江刘
君清之至而往谒焉。”视其地褊逼洿下，燎瘗无所，不
称藩国钦崇命祀之意。且念比年郡多水旱札瘥之
变，意其咎或在是，则言于州，请得度地更置如律令。
已而刘君行州事，遂以属录事参军周明仲。行视，得
城东黄鹤山下废营地一区，东西十丈，南北倍差。按
《政和五祀》，画为四坛，而属其役事于兵马监押赵伯
烜。作治未半，而愿承乏，又属都监王椿董之，以速其
成焉。某月坛成，东社、西稷居前，东风伯、西雨雷师居
后，少却。“坛皆三城，有壝壝四门。前二坛址，皆方二丈
五尺，崇尺二寸；后二坛址皆方一丈六尺五寸，崇八
尺。其迩城方面皆杀尺，崇四分而去一。二城方杀如
之，而崇不复杀。”前二壝皆方四丈二尺，门六尺，间丈
五尺。后三壝皆方二丈八尺，门五尺，间一丈四尺，其
崇皆四尺。社有主，崇二尺五寸方尺，剡其上，培其下，
半石也。南五丈为门三间；北二丈有奇，为斋庐五间，
缭以重垣，甃以坚甓，而植以三代之所宜木。亦既拣
时日，属僚吏修祀号，以告于神而妥之矣。则又与刘
君谋，以吾子尝学于《礼》也，是以愿请文以记之，俾后
之人勿坏。熹按：社实山林、川泽、丘陵、坟衍、原隰五土
之祗，而后土，勾龙氏其配也；稷则专为原隰之祇，能
生五谷者，而后稷，周弃氏其配也；风师箕、雨师毕也。
是皆著于《周礼》，领于大宗伯之官。惟社稷自天子之
都至于国里通祭。而风雨之神，则自唐以来，诸郡始
得祀焉。至于雷神，则又唐制所与雨师同坛共牲而
祀者也。国朝礼文大扺，多袭唐故。故今郡国祀典，自
先师先圣之外，惟是五者。盖以为二气之良，能天地
之功用流行于覆载之间，以育万物，而民“生赖焉者，
其德惟此为尤盛。”是以于其坛壝时日之制，牲币器
服之品，降登馈奠之节，莫不参订讨论，著之《礼象》。颁
下郡国，藏于《礼典》，有司岁举行之。而部刺史又当以
时循行，察其不如法者。盖有国家者，所以昭事明神，
所以降祥锡福于下，其勤如此。顾今之为吏者，所知
不过簿书期会之间，否则“觞豆舞歌，相与放焉而不
知返。其所敬畏崇饬而神事者，非老子、释氏之祠，则

风俗之不厚，年谷之不登，民生之不遂，其亦以此与？
今罗侯之与刘君，乃能相与延爱乎？此非其学古爱
民之志，卓然有见乎流俗见闻之表，其孰能之？熹虽
不文，不足以纪事实，垂久远。然二君子过，以为尝从
俎豆之事，不远千里而属笔焉。因为书，使刻于《丽牲》
之石。